બસ ડ્રાઇવર બેફામ ગતિએ બસ હંકારતા હોઇ પ્રતિ કલાકે ૪૦ કિ.મી.ની ઝડપની બાંધેલી મર્યાદા કાગળ પર રહેતી હોવાની તેમજ સવારે ફરજ પર ચડતી વખતે અમુક ડ્રાઇવર રાજાપાઠમાં હોવાની ચર્ચાએ ફરીથી જોર પકડ્યું છે. એએમટીએસના સત્તાધીશો બસની ૪૦ની બાંધેલી સ્પીડ લિમિટ તેમજ ડ્રાઇવરની નશાની હાલત ચકાસવા બપોરે તેમજ રાત્રે બ્રેથ એનેલાઇઝર મશીનથી ઓચિંતું ચેકિંગ કરતાં હોવાનાં ગાણાં ગાતાં રહ્યાં છે. પરંતુ રવિવારે અકસ્માતોની વણજાર સર્જાતાં ચેરમેન ચંદ્રપ્રકાશ દવેના પણ હોશ ઊડી ગયા છે.